
ATKLĀTA KONKURSA
 
“Kokskaidu granulu piegāde”
(iepirkuma identifikācijas Nr. VMD 2026/10)

NOLIKUMS 

[bookmark: _Hlk171284574]I nodaļa.
Vispārīgā informācija

1. Iepirkuma identifikācijas numurs
VMD 2026/10
2. [bookmark: _Hlk504035859]Iepirkuma procedūras veids
Atklāts konkurss saskaņā ar Publisko iepirkumu likuma 8.panta pirmās daļas 1.punktu, kuru veic saskaņā ar Publisko iepirkumu likumu, uz tā pamata izdotiem normatīvajiem aktiem un nolikumu.
3. Pretendents
Piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
4. Pasūtītājs 

Valsts meža dienests
Reģistrācijas Nr. 90000057795,
13.janvāra iela 15, Rīga, LV-1932,
e-pasta adrese: iepirkumi@vmd.gov.lv 

Iepirkumu veic ar Valsts meža dienesta 25.06.2026. rīkojumu Nr. 105 “Par iepirkuma komisijas izveidošanu iepirkumam par kokskaidu granulu piegādi” izveidotā Iepirkuma komisija (turpmāk – komisija). 

5. [bookmark: _Hlk504044737]Pasūtītāja kontaktpersona
[bookmark: _Hlk138247778]Kontaktpersona jautājumos par nolikumu un iepirkuma procedūru - Valsts īpašuma uzraudzības un apsaimniekošanas daļas iepirkumu speciāliste Valentīna Eisaka; e-pasta adrese: iepirkumi@vmd.gov.lv , tālr. Nr. (+371) 25630311.

6. Iepirkuma tiesiskais un finansiālais pamats

6.1. Pasūtītājs īsteno iepirkumu saskaņā ar Pasaules Tirdzniecības organizācijas nolīgumu par valsts līgumiem, Publisko iepirkumu likumu, citiem Latvijas Republikā spēkā esošajiem normatīvajiem aktiem un šo nolikumu.

6.2. Pasūtītājs paredz apmaksāt piegādes izpildi no Latvijas Republikas valsts budžeta līdzekļiem.

7. Iepirkuma priekšmets

7.1. Iepirkuma priekšmets: kurināmā materiāla – kokskaidu granulu piegāde Valsts meža dienestam.
7.2. Iepirkuma priekšmets sadalīts 9 (deviņi) iepirkuma daļās:
7.2.1. “Kokskaidu granulu piegāde (Austrumu virsmežniecības 
    Alūksnes mežniecība, Ozolu iela 1, Alūksne)”;
7.2.2. “Kokskaidu granulu piegāde (Austrumu virsmežniecības
     Balvu mežniecība, Bērzpils iela 62, Balvi)”;
7.2.3. “Kokskaidu granulu piegāde (Austrumu virsmežniecība
Rēznas iela 6, Rēzekne)”;
7.2.4. “Kokskaidu granulu piegāde (Austrumu virsmežniecības, 
Ludzas mežniecība, Latgales iela 248, Ludza, Ludzas novads)”;
7.2.5. “Kokskaidu granulu piegāde (Kurzemes virsmežniecības
Ventspils mežniecība, "Atpūtnieki", Tārgales pagasts, Ventspils novads)”;
7.2.6. “Kokskaidu granulu piegāde (Kurzemes virsmežniecības
Kuldīgas mežniecība, Dārza iela 8, Kuldīga, Kuldīgas novads)”;
7.2.7. “Kokskaidu granulu piegāde (Vidzemes virsmežniecības Limbažu mežniecība, 
Cēsu iela 39, Limbaži, Limbažu novads)”;
7.2.8. “Kokskaidu granulu piegāde (Centra virsmežniecības, 
Tukuma mežniecība, Mārtiņa iela 1, Tukums, Tukuma novads)”;
7.2.9. “Kokskaidu granulu piegāde (Kurzemes virsmežniecības, 
Saldus mežniecība, ‘’Saldenieki’’, Novadnieku pagasts, Saldus novads)”.

8. Līguma izpildes laiks un vieta
Kurināmais materiāls - kokskaidu granulas jāpiegādā Tehniskajā specifikācijā (nolikuma 2. pielikums) norādītajā apjomā, vietā un laikā, atbilstoši Tehniskās specifikācijas prasībām. 
9. CPV kods
Iepirkuma CPV klasifikatora priekšmeta kods: 09111400-4 (Koksnes kurināmais).

II nodaļa.
Piedāvājuma noformējums un saturs

10. Sagatavojot piedāvājumu, pretendents ievēro, ka:

10.1. Pretendenta piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.

10.2. Pieteikuma veidlapa, tehniskais un finanšu piedāvājums, jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
10.3.  Piedāvājuma dokumentus sagatavo, izmantojot vienu no šādiem datņu tipiem: .pdf, .doc, .docx, .rtf, .odt, .edoc, .xls, .xlsx, .ods.
10.4. Iesniedzot piedāvājumu, pretendents pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu) paraksta vismaz pretendenta pieteikumu. Pieteikumu paraksta persona, kuras paraksta tiesības nostiprinātas atbilstoši normatīvajos aktos noteiktajam regulējumam. Ja dokumentāciju paraksta Pretendenta pilnvarota persona, pievieno attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju. 
10.5. Komisija par Latvijā reģistrētajiem pretendentiem reģistrācijas faktu pārbaudīs publiskajās datubāzēs. Ārvalstīs reģistrētajiem pretendentiem jāiesniedz arī reģistrācijas fakta un paraksta tiesību apliecinošs dokuments. 
10.6. Ja pretendents iesniedzis kāda dokumenta kopiju, to apliecina atbilstoši Elektronisko dokumentu likumā un  Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
10.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
10.8. Pretendentam piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 22.08.2000. noteikumiem Nr.291 ”Kārtība, kādā apliecināmi dokumentu tulkojumi valsts valodā”. 
Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. 
10.9. Visas piedāvātās cenas norāda euro (EUR) bez pievienotās vērtības nodokļa (PVN).
10.10. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
10.11. Saskaņā ar PIL 49.panta pirmo daļu piegādātājam ir tiesības iesniegt Eiropas vienoto iepirkuma procedūras dokumentu (turpmāk – EVIPD)  kā sākotnējo pierādījumu atbilstībai Konkursa nolikumā noteiktajām pretendentu kvalifikācijas prasībām.
	    		Ja pretendents izvēlējies iesniegt EVIPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 (desmit tūkstoši) euro. Piegādātāju apvienība iesniedz atsevišķu EVIPD par katru tās dalībnieku.
[bookmark: _Hlk504044866][bookmark: _Hlk138163545]
11. Piedāvājuma iesniegšanas un atvēršanas vieta, datums, laiks un kārtība

11.1.  Piedāvājumi jāiesniedz līdz 2026.gada 5. augustam, plkst.09:00, EIS e-konkursu apakšsistēmā.
11.2.  Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. 
11.3. Piedāvājumu atvēršana EIS e-konkursu apakšsistēmā notiks ne ātrāk kā četras stundas pēc Nolikuma 8.1. punktā noteiktā termiņa iestāšanās, t.i., 2026.gada 5. augustā tūlīt pēc plkst. 13:01.

12. Nolikuma saņemšana
Iepirkuma procedūras dokumentācijai ir nodrošināta tieša un brīva elektroniskā pieeja EIS https://www.eis.gov.lv/EKEIS/Supplier/Organizer/279 e-konkursu apakšsistēmā šī konkursa sadaļā.

13. Papildu informācijas pieprasīšanas kārtība
13.1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu uz e-pastu, kas norādīts nolikuma 4.punktā, pieprasījumā ietverot arī iepirkuma procedūras nosaukumu un identifikācijas numuru.
13.2. Jebkura papildu informācija, kas tiks sniegta saistībā ar šo iepirkumu, tiks publicēta EIS https://www.eis.gov.lv/EKEIS/Supplier/Organizer/279 e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
13.3. Papildu informācija par iepirkuma procedūras dokumentos iekļautajām prasībām attiecībā uz piedāvājuma sagatavošanu, iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
13.4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota EIS https://www.eis.gov.lv/EKEIS/Supplier/Organizer/279 e-konkursu apakšsistēmā šī konkursa sadaļā, norādot arī uzdoto jautājumu.

III nodaļa.

PRASĪBAS PRETENDENTIEM

14. Pretendents var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas attiecīgi piedāvā sniegt pakalpojumus un ir iesniegusi piedāvājumu atklātam konkursam atbilstoši šī nolikuma prasībām.
15. Piedāvājumu paraksta paraksttiesīga vai pilnvarota persona. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
16. [bookmark: _Hlk504554818]Pretendents normatīvajos aktos noteiktajos gadījumos ir reģistrēts uzņēmējdarbības veikšanai Latvijas Republikas Uzņēmumu reģistra Komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
17. Pretendentam nepastāv Publisko iepirkumu likuma 42.panta otrās daļas 1., 2., 3., 4., 5., 6., 7., 8., 9., 10., 11., 12., 13. un 14. punktā noteiktie nosacījumi Pretendenta izslēgšanai no dalības konkursā.
18. Izslēgšanas nosacījumi (nolikuma 17. punkts) attiecināmi arī uz Publisko iepirkumu likuma 42. panta trešajā daļā noteiktajām personām. 
19. [bookmark: _Hlk171285054]Pasūtītājs, attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu (kā arī tā norādīto apakšuzņēmēju vai personu, uz kuras iespējām pretendents balstās) nepastāv Starptautisko un Latvijas Republikas nacionālo sankciju likuma 11.1panta pirmajā un otrajā daļā noteiktie nosacījumi pretendenta izslēgšanai no dalības atklātā konkursā.  

IV nodaļa.
[bookmark: _Hlk504129766]PRETENDENTA PIEDĀVĀJUMĀ IESNIEDZAMĀ INFORMĀCIJA

20. Konkursa pieteikums
20.1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS https://www.eis.gov.lv/EKEIS/Supplier/Organizer/279 e-konkursu apakšsistēmā šī konkursa sadaļā.
20.2. Lai apliecinātu savu dalību iepirkuma procedūrā, pretendentam jāiesniedz pieteikums konkursam saskaņā ar EIS e-konkursu apakšsistēmā konkursa sadaļā publicēto veidlapu.
20.3. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/sites/default/files/upload/skaidrojums_mazajie_videjie_uzn.pdf) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
20.4. Iepirkuma komisija pieprasa informāciju no Uzņēmuma reģistra, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās līguma izpildē) pārstāvības tiesībām un pārstāvības apjomu.
20.5. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.
[bookmark: _Hlk504135888]
21. Piedāvājuma saturs un noformējums
21.1. Pretendenta sagatavots un parakstīts pieteikums (nolikuma 1. pielikums). Ja piedāvājumu iesniedz personu apvienība, piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.
21.2. Pretendenta sagatavots un parakstīts tehniskais piedāvājums (nolikuma 3.pielikums, “Tehniskais piedāvājums”). 
21.3. [bookmark: _Hlk171154380]Pretendenta sagatavots un parakstīts finanšu piedāvājums (nolikuma 4.pielikums):
- finanšu piedāvājumā cena jānorāda euro (EUR) ar divām zīmēm aiz komata;
- sagatavojot finanšu piedāvājumu, pretendents iekļauj visas izmaksas, kas saistītas ar līguma izpildi. 
21.4. Pretendents iesniedz apliecinājumu par neatkarīgi izstrādātu piedāvājumu (nolikuma 6.pielikums).
21.5. Ārvalstī reģistrēts pretendents, kas nav reģistrēts Uzņēmumu reģistrā, pievieno attiecīgos reģistrācijas faktus apliecinošos dokumentus, ja tādi attiecīgajā ārvalstī tiek izdoti. Latvijā reģistrētu pretendentu reģistrācijas faktus Pasūtītājs pārbaudīs Uzņēmuma reģistra informācijas sistēmā.
21.6. [bookmark: _Toc413849099][bookmark: _Toc415741295][bookmark: _Toc416366745][bookmark: _Toc416366937]Ārvalstī reģistrēts pretendents, iesniedz kompetentas institūcijas izziņu – informāciju par amatpersonām (valdes un padomes loceklis; pārstāvēttiesīgā persona un prokūrists; persona, kura ir pilnvarota pārstāvēt pretendentu darbībās, kas saistītas ar filiāli, u.c.), kā arī apliecinājumu, ka izziņā minētā informācija joprojām ir aktuāla. Ārvalstu kompetento institūciju izsniegtās izziņas Pasūtītājs pieņem un atzīst, ja tas izdotas ne agrāk kā sešus mēnešus pirms iesniegšanas dienas, ja izziņas izdevējs nav norādījis īsāku tā derīguma termiņu.
21.7. Pretendents var iesniegt piedāvājumu par vienu vai vairākām iepirkuma priekšmeta daļām. Drīkst iesniegt tikai vienu piedāvājuma variantu.
21.8. [bookmark: _Ref173233455]Pretendents ir tiesīgs iesniegt Eiropas vienoto iepirkuma procedūras dokumentu[footnoteRef:1] kā sākotnējo pierādījumu atbilstībai atklātā konkursa nolikumā noteiktajām pretendentu atlases prasībām. Eiropas vienotais iepirkuma procedūras dokuments ir jāiesniedz arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst atklātā konkursa nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents ir tiesīgs iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Pasūtītājam jebkurā atklātā konkursa  stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai atklātā konkursa  dokumentos noteiktajām pretendentu atlases prasībām. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu. [1:  Eiropas vienotais iepirkuma dokuments pieejams: http://espd.eis.gov.lv.] 

21.9. Ja Pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šī atklātā konkursa realizāciju un piedalīšanos iepirkuma līguma izpildē un atbildības sadalījumu.

[bookmark: OLE_LINK1]V nodaļa.
PIEDĀVĀJUMA NOFORMĒJUMA PĀRBAUDE, PRETENDENTU ATLASE UN PIEDĀVĀJUMU VĒRTĒŠANA
22. Vispārīga informācija 
4. 
5. 
6. 
6.1. 
22.1. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
22.2. Komisijai ir tiesības pieprasīt, lai pretendents precizē sniegto informāciju, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.
22.3. Ja komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.

23. Vērtēšanas kārtība
23.1. Pārbaudot piedāvājumu atbilstību nolikumā izvirzītajām prasībām, komisija pārbauda atbilstību pretendentu atlases prasībām, atbilstību tehniskās specifikācijas prasībām, atbilstību finanšu piedāvājuma nosacījumiem un veic piedāvājuma izvēli saskaņā ar nolikuma 24.1.punktā noteikto piedāvājuma izvēles kritēriju.
23.2. Komisija pārbaudi par Publisko iepirkumu likuma 42.panta otrās daļas 1., 2., 3., 4., 5., 6., 7., 8., 9., 10., 11., 12., 13. un 14. punktā un Starptautisko un Latvijas Republikas nacionālo sankciju likuma 11.1panta pirmajā un otrajā daļā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
23.3. Komisija pārbauda, vai saņemtie piedāvājumi nav nepamatoti lēti, ievērojot Publisko iepirkumu likuma 53.pantā noteikto kārtību.
23.4. Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības atklātā konkursā.
23.5. Iepirkuma komisija turpmāk piedāvājumu neizskata un attiecīgo Pretendentu izslēdz no turpmākās dalības atklātā konkursā, ja ir iestājies vismaz viens no zemāk minētajiem nosacījumiem:
· piedāvājumu izvērtēšanas laikā Pretendents savu piedāvājumu atsauc vai maina, 
· Pretendents ir iesniedzis nepatiesu informāciju vai vispār nav iesniedzis pieprasīto informāciju, 
· piedāvājums neatbilst kādai atklāta konkursa nolikumā noteiktajai prasībai,
· piedāvājums tiek atzīts par nepamatoti lētu.

4. 
5. 
6. 
6.3. 
24. [bookmark: _Hlk504139785]Līguma tiesību piešķiršana un līguma slēgšana

24.1. Pasūtītājs līguma slēgšanas tiesības (par attiecīgo iepirkuma daļu) piešķir tam Pretendentam, kurš ir starp tiem Pretendentiem, kas nav izslēgti no dalības iepirkumā un ir saimnieciski visizdevīgākais - piedāvā izpildīt līgumu par viszemāko cenu.
24.2. Pasūtītājs noslēdz ar piegādātāju līgumu, pamatojoties uz līguma projektu un izraudzītā pretendenta piedāvājumu. 
24.3. Gadījumā, ja piegādātājs, nepaziņojot iepirkuma līguma neparakstīšanas iemeslu, neparaksta iepirkuma līgumu 5 (pieci) darba dienu laikā pēc dienas, kad līgumu ir parakstījis pasūtītājs, tad pasūtītājs to uzskata par atteikumu slēgt iepirkuma līgumu un ir tiesīgs pieņemt lēmumu slēgt iepirkuma līgumu ar pretendentu, kura piedāvājums ir nākamais atbilstošais piedāvājums.
24.4.  Ja pirms lēmuma par iepirkuma līguma slēgšanas tiesību piešķiršanas komisija konstatē, ka vismaz divu pretendentu piedāvājumu vērtējums ir vienāds, komisija izvēlēsies tā pretendenta piedāvājumu, kurš visagrāk ir iesniedzis savu piedāvājumu EIS e-konkursu apakšsistēmā.
24.5.  Iepirkuma līgumā grozījumi iespējami, ievērojot Publisko iepirkumu likuma 61.pantā noteikto.

 
7. 
8. 
8.3. 
5. 
6. 
7. 
Nolikumam ir šādi pielikumi:
1.pielikums –  Pretendenta pieteikums dalībai iepirkumā;
2.pielikums – Tehniskā specifikācija;
[bookmark: _Hlk171282149][bookmark: _Hlk137646839]3.pielikums – Tehniskais piedāvājums;
4.pielikums – Finanšu piedāvājums;
5.pielikums –  Līguma projekts;
[bookmark: _Hlk138673634]6. pielikums – Apliecinājums par neatkarīgi izstrādātu piedāvājumu.





Personas datu apstrāde
  Pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu brīvu apriti un ar ko atceļ Direktīvu 95/46/EK (Vispārīgā datu aizsardzības regula), iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, atbilstoši Publisko iepirkumu likumam. Pasūtītājs iepirkumā iesniegtos personas datus apstrādā, iepirkuma dokumentus glabā un Publisko iepirkumu likumā noteiktajos gadījumos personas datus nodod Iepirkumu uzraudzības birojam un/vai citām Eiropas Savienības fondu vadībā iesaistītajām iestādēm un/vai tiesai. Personu dati var tikt/tiks publiskoti atbilstoši Publisko iepirkumu likumā un uz tā pamata izdoto tiesību aktu noteiktajam apjomam. Personas datu apstrādes pārzinis ir Valsts meža dienests, 13.janvāra ielā 15, Rīgā, LV-1932.



[bookmark: _Hlk74149617]ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU




1. pielikums

                                                                                                                     Atklāta konkursa „Kokskaidu granulu piegāde” 
(iepirkuma identifikācijas Nr. VMD 2026/10) nolikumam


PIETEIKUMS 
par dalību iepirkumā
[norāda iepirkuma daļu, par kuru iesniedz pieteikumu]

[Dokumenta sagatavošanas datums]
Mēs [pretendenta firma, reģistrācijas numurs, adrese, tālruņa numurs un elektroniskā pasta adrese (ja pretendents ir piegādātāju apvienība — atsevišķi norāda, ka tā ir piegādātāju apvienība, un norāda katra piegādātāja iepriekš minētos rekvizītus)] (turpmāk — pretendents), parakstot šo iesniegumu, iesniedzam savu piedāvājumu (turpmāk — piedāvājums), kas sastāv no šī iesnieguma un tam pielikumā pievienotajiem dokumentiem, Valsts meža dienesta izsludinātajam atklātajam konkursam “Kokskaidu granulu piegāde” (iepirkuma identifikācijas Nr. VMD 2026/10) (turpmāk — iepirkums).
Pretendents, parakstot šo iesniegumu, apliecina, ka visa piedāvājumā izmantotā terminoloģija atbilst iepirkuma nolikumā lietotajai terminoloģijai.
Pretendents, parakstot šo iesniegumu, apliecina, ka visa piedāvājumā sniegtā informācija ir patiesa.
Pretendents, parakstot šo iesniegumu, informē, [atkarībā no faktiskajiem apstākļiem:
(a) raksta, “ka uz pretendentu neattiecas Publisko iepirkumu likuma 42. panta pirmajā daļā paredzētie piegādātāju izslēgšanas no dalības iepirkuma procedūrā nosacījumi”, vai (b) raksta, “ka uz pretendentu attiecas Publisko iepirkumu likuma 42. panta pirmajā daļā paredzētie piegādātāju izslēgšanas no dalības iepirkuma procedūrā nosacījumi”, un norāda visus izslēgšanas no dalības iepirkuma procedūrā nosacījumus, kas uz pretendentu attiecas (ja pretendents ir piegādātāju apvienība, tad iepriekš minēto informāciju sniedz par katru piegādātāju atsevišķi)].
Pretendents, parakstot šo iesniegumu, norāda: 
	Pretendents ir mazais[footnoteRef:2] vai vidējais uzņēmums[footnoteRef:3] [2:  Mazais uzņēmums, kurā nodarbinātas mazāk nekā 50 personas un kura gala apgrozījums un/vai gada bilance kopā nepārsniedz 10 miljonus euro;]  [3:  Vidējais uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai , kura gada bilance kopā nepārsniedz 43 miljonus euro.] 

	    [                                                             ]



1. Ja pretendents ir piegādātāju apvienība:
	Nr.
p.k.
	Personas, kuras veido piegādātāju apvienību, nosaukums
	Reģistrācijas Nr.
	Juridiskā adrese
	Atbildības apjoms

	
	
	
	
	



2. Ja pretendents ir piesaistījis apakšuzņēmējus[footnoteRef:4]: [4:  Piedāvātās preces ražotājs nav uzskatāms par apakšuzņēmēju.
] 

	Nr.
p.k.
	Apakšuzņēmēja nosaukums

	Reģistrācijas Nr.
	Juridiskā adrese
	Apakšuzņēmēja sniedzamo darbu vai pakalpojumu vērtība no kopējās iepirkuma līguma vērtības EUR[footnoteRef:5] un nododamā iepirkuma daļa [5:  Pretendents norāda visus tos apakšuzņēmējus, kuru sniedzamo darbu vai pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu.
] 


	
	
	
	
	


3. Ja pretendents balstās uz citas personas iespējām[footnoteRef:6]: [6:  Pretendents, kurš balstās uz citu personu iespējām, ievēro šādus noteikumus:
1) pretendents var balstīties uz citas personas saimnieciskajām un finansiālajām iespējām tikai tad, ja minētā persona būs finansiāli atbildīga par iepirkuma līguma izpildi, un šādā gadījumā pretendentam kopā ar minēto personu jābūt solidāri atbildīgiem par iepirkuma līguma izpildi;
2) pretendents var balstīties uz citas personas iespējām (piemēram, uz profesionālo pieredzi vai pasūtītāja prasībām atbilstoša personāla pieejamību) tikai tad, ja šī persona iepirkuma līguma izpildē sniegs pakalpojumus, kuru izpildei attiecīgās spējas ir nepieciešamas.
] 

	Nr.
p.k.
	Personas uz kuras iespējām balstās nosaukums
	Reģistrācijas Nr.
	Juridiskā adrese
	Personas iespējas uz kurām balstās
 (saimnieciskajām un finansiālajām, un/vai  tehniskajām un profesionālajām spējām)

	
	
	
	
	



4. Ja pretendentam ir personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē[footnoteRef:7]: [7:  Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 
1) uzņēmumam sabiedrībā ir balsstiesību vairākums; 
2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 
3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 
4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.] 

	Nr.
p.k.
	Personas (fiziska vai juridiska persona), kurai ir izšķiroša ietekme pretendentā, nosaukums vai vārds, uzvārds (ja tā ir fiziska persona)
	Reģistrācijas Nr. vai personas kods (ja tāds ir piešķirts)
	Valsts piederība 
	Izšķirošās ietekmes pamats (saskaņā ar Koncernu likuma 3. panta trešajā daļā uzskaitīto)

	
	
	
	
	




Pretendents atļauj Pasūtītājam Iepirkuma ietvaros un tā rezultātā noslēgtā Iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu.
Pretendenta rekvizītu tabulā norādītā elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja nosūtīto saraksti ar drošu elektronisko parakstu Iepirkuma ietvaros un Iepirkuma rezultātā noslēgtā Iepirkuma līguma ietvaros, pamatojoties uz Paziņošanas likumu.

Pielikumā:
[norāda katru piedāvājuma dokumentu un katra dokumenta lapu skaitu].

[Dokumenta parakstītāja amats vai statuss]	        [Dokumenta parakstītāja vārds un uzvārds][footnoteRef:8] [8:  Ja iesniegumu paraksta vairākas personas, tad attiecīgo informāciju sniedz par katru personu, kura parakstījusi iesniegumu.






















Kopējās (attiecas uz visām iepirkuma daļām) prasības:
Kokskaidu granulām jābūt mehāniski noturīgām, bez skaidu smalkumiem, sausām, tās nedrīkst saturēt līmes un citu ķīmisko elementu sastāvdaļas, kā arī metālu, plastmasas, akmeņu, smilšu u.c. svešķermeņu piemaisījumus.

* apjoms var mainīties, ņemot vērā pasūtītāja materiāltehniskās vajadzības un pieejamos finanšu līdzekļus. Nepārsniedzot kopējo līgumcenu (139 999,99 EUR bez PVN), Pasūtītājs, papildus tehniskajā specifikācijā norādītajam kokskaidu granulu apjomam, iepriekš saskaņojot ar piegādātāju, var veikt papildus kokskaidu granulu pasūtīšanu.






3. pielikums 
Atklāta konkursa  „Kokskaidu granulu piegāde” 
(iepirkuma identifikācijas Nr. VMD 2026/10) nolikumam
Tehniskais piedāvājums

[Dokumenta sagatavošanas vieta]

[Dokumenta sagatavošanas datums]

Pretendents:_________________________________________________________________
[pretendenta nosaukums]

Piezīme: Pretendents aizpilda tabulas rindu tikai par to iepirkuma daļu, par kuru iesniedzis piedāvājumu, bet pārējās dzēš.


Kokskaidu granulas ir mehāniski noturīgas, bez skaidu smalkumiem, sausas, tās nesatur līmes un citu ķīmisko elementu sastāvdaļas, kā arī metālu, plastmasas, akmeņu, smilšu u.c. svešķermeņu piemaisījumus.

Apliecinām, ka prece atbilst un tiks piegādāta atbilstoši Tehniskās specifikācijas prasībām.
Ar šo uzņemos pilnu atbildību par iesniegto piedāvājumu, tajā iekļauto informāciju, noformējumu, atbilstību nolikuma prasībām. Sniegtā informācija un dati ir patiesi.
[Dokumenta parakstītāja amats vai statuss]                   [Dokumenta parakstītāja vārds un uzvārds]	
DOKUMENTS PARAKSTĪTS AR [atkarībā no faktiskajiem apstākļiem raksta: “DROŠU ELEKTRONISKO PARAKSTU” vai “E-KONKURSU SISTĒMĀ IESTRĀDĀTO PARAKSTA RĪKU”]



] 


DOKUMENTS PARAKSTĪTS AR [atkarībā no faktiskajiem apstākļiem raksta: “DROŠU ELEKTRONISKO PARAKSTU” vai “E-KONKURSU SISTĒMĀ IESTRĀDĀTO PARAKSTA RĪKU”]








4. pielikums 
Atklāta konkursa  „Kokskaidu granulu piegāde” 
(iepirkuma identifikācijas Nr. VMD 2026/10) nolikumam

Finanšu piedāvājums

[Dokumenta sagatavošanas datums]

Pretendents:      [pretendenta nosaukums]
	Iepirkuma daļa Nr.
	Daļas nosaukums
	Cena EUR par vienu paleti jeb 975 kg (ieskaitot piegādes izmaksas) bez PVN

	1.
	“Kokskaidu granulu piegāde (Austrumu virsmežniecības 
Alūksnes mežniecība, Ozolu iela 1, Alūksne)”
	

	2.
	“Kokskaidu granulu piegāde (Austrumu virsmežniecības
Balvu mežniecība, Bērzpils iela 62, Balvi)”
	

	3.
	“Kokskaidu granulu piegāde (Austrumu virsmežniecība
Rēznas iela 6, Rēzekne)”
	

	4.
	“Kokskaidu granulu piegāde (Austrumu virsmežniecības, 
Ludzas mežniecība, Latgales iela 248, Ludza, Ludzas novads)”
	

	5.
	“Kokskaidu granulu piegāde (Kurzemes virsmežniecības
Ventspils mežniecība, "Atpūtnieki", Tārgales pagasts, Ventspils novads)”
	

	6.
	“Kokskaidu granulu piegāde (Kurzemes virsmežniecība, Dārza iela 8, Kuldīga, Kuldīgas novads)”
	

	7.
	“Kokskaidu granulu piegāde (Vidzemes virsmežniecības Limbažu mežniecība, 
Cēsu iela 39, Limbaži, Limbažu novads)”
	

	8.
	“Kokskaidu granulu piegāde (Centra virsmežniecības, 
Tukuma mežniecība, Mārtiņa iela 1, Tukums, Tukuma novads)”
	

	9.
	“Kokskaidu granulu piegāde’’ (Kurzemes virsmežniecības
Saldus mežniecība, “Saldenieki”, Novdnieku pagasts, Saldus novads)”
	



Kokskaidu granulas ir mehāniski noturīgas, bez skaidu smalkumiem, sausas, tās nesatur līmes un citu ķīmisko elementu sastāvdaļas, kā arī metālu, plastmasas, akmeņu, smilšu u.c. svešķermeņu piemaisījumus.

Apliecinām, ka prece atbilst Tehniskās specifikācijas prasībām un tiks piegādāta atbilstoši Tehniskās specifikācijas prasībām.
Ar šo uzņemos pilnu atbildību par iesniegto piedāvājumu, tajā iekļauto informāciju, noformējumu, atbilstību nolikuma prasībām. Sniegtā informācija un dati ir patiesi.
Piezīme: Pretendents aizpilda tabulas rindas tikai par tām iepirkuma daļām, uz kurām tas iesniedzis piedāvājumu, bet pārējās dzēš.
[[Dokumenta parakstītāja amats vai statuss]                         Dokumenta parakstītāja vārds un uzvārds][footnoteRef:9] [9:  Ja dokumentu paraksta vairākas personas, tad attiecīgo informāciju sniedz par katru personu, kura parakstījusi piedāvājumu.] 

DOKUMENTS PARAKSTĪTS AR [atkarībā no faktiskajiem apstākļiem raksta: “DROŠU ELEKTRONISKO PARAKSTU” vai “E-KONKURSU SISTĒMĀ IESTRĀDĀTO PARAKSTA RĪKU”]











5.pielikums 
Atklāta konkursa „Kokskaidu granulu piegāde” 
(iepirkuma identifikācijas Nr. VMD 2026/10) nolikumam

PROJEKTS
LĪGUMS NR. ____________

<nosaukums atbilstoši iepirkuma daļai> 

Valsts meža dienests, reģ.Nr. 90000057795, tā ģenerāldirektora Anda Pura personā, kurš rīkojas saskaņā ar Valsts meža dienesta likumu un Ministru kabineta 2013. gada 30. jūlija noteikumiem Nr. 449 ”Valsts meža dienesta nolikums”, turpmāk – Pircējs, no vienas puses, un
[bookmark: _Hlk138244175] <Uzņēmēja uzņēmējdarbības forma, nosaukums>, reģ.Nr. <reģistrācijas numurs>, tās <pilnvarotās personas amats, vārds, uzvārds> personā, kurš darbojas uz <pārstāvības tiesības apliecinošā dokumenta nosaukums> pamata, turpmāk – Pārdevējs, no otras puses, Pircējs un Pārdevējs abi kopā – Puses, saskaņā ar iepirkuma “Kokskaidu granulu piegāde”, Id. Nr. VMD 2026/10 rezultātiem (turpmāk - Iepirkums) un <Pretendenta nosaukums> iesniegto piedāvājumu, noslēdz šāda satura līgumu par turpmāk norādīto (turpmāk – Līgums):

1. LĪGUMA PRIEKŠMETS
1.1. Pārdevējs saskaņā ar Pircēja pasūtījumu un Iepirkuma rezultātiem, atbilstoši tehniskajai specifikācijai, tehniskajam piedāvājumam un finanšu piedāvājumam, piegādā kokskaidu granulas (turpmāk - Prece).
1.2. Pārdevējs piegādā Preci atbilstoši Līguma nosacījumiem.

2. LĪGUMCENA UN NORĒĶINU KĀRTĪBA
2.1.  Maksimālā Līguma summa iepirkuma ___. daļā ir EUR ______ (____ euro un _____ centi) (norāda katrai daļai atsevišķi) bez pievienotās vērtības nodokļa. Pievienotās vērtības nodoklis tiek piemērots saskaņā ar Latvijas Republikā spēkā esošajiem normatīvajiem aktiem.
2.2. Maksimālā Līguma summa neuzliek par pienākumu Pircējam veikt kokskaidu granulu iegādi maksimālās Līguma summas apmērā, kā arī maksimālās Līguma summa nesasniegšana nedod Pārdevējam tiesības prasīt no Pircēja zaudējumu atlīdzināšanu.
2.3. Preces cena par vienu tonnu ir noteikta saskaņā ar Iepirkuma rezultātiem (skatīt pielikumu - tehniskais un finanšu piedāvājums), un Līguma darbības laikā tā ir nemainīga.
2.4. [bookmark: _Hlk138243674]Izrakstot Preču pavadzīmi – rēķinu, Pārdevējs tajā norāda Pircēja Līguma reģistrācijas numuru un Pircēja struktūrvienību, kam Prece piegādāta.
2.5. [bookmark: _Hlk94177847] Puses vienojās, ka Pircējs visus Pārdevēja iesniegtos rēķinus apmaksās (veicot maksājumu uz Pārdevēja norādīto bankas kontu) ne vēlāk kā 20 (divdesmit) dienu laikā pēc nodošanas - pieņemšanas akta abpusējas parakstīšanas un pēc grāmatvedības attaisnojuma dokumenta elektroniskā formātā (turpmāk – e-rēķins) saņemšanas iestādes e-adresē.
2.6. Puses vienojas, ka Pārdevējs nosūta grāmatvedības attaisnojuma dokumentu elektroniskā formātā (e-rēķins) uz Pircēja oficiālās e-adreses apakšadresi _EINVOICE@90000057795  (XML datnei pievienojot rēķina informāciju PDF formātā).
2.7. Papildus maksai par Preci, Pircējs maksā PVN saskaņā ar Pievienotās vērtības nodokļa likuma 141. panta III daļu.
2.8. Gadījumā, ja Pārdevēja vainas dēļ Pircējs gala maksājumu nevar veikt savlaicīgi, jo ir nepieciešams veikt finansējuma pārdali Pircēja budžetā, Līgumā noteiktais gala maksājuma izpildes termiņš automātiski pagarinās par attiecīgu dienu skaitu, kāds nepieciešams finansējuma pārdalei Pircēja budžetā. 
2.9. Par maksājumu izdarīšanas datumu tiek uzskatīts maksājuma uzdevumā norādītais pārskaitījuma datums.

3. PUŠU SAISTĪBAS
3.1.  Pārdevēja saistības:
3.1.1. Pārdevējs apņemas veikt Preču piegādi, ne vēlāk kā 15 (piecpadsmit) dienu laikā, no pasūtījuma izdarīšanas dienas, saskaņā ar Līguma nosacījumiem, paredzētajā termiņā, apjomā un kvalitātē.
3.1.2. Pārdevējs uzņemas atbildību par tiešajiem zaudējumiem, kuri nodarīti Pircējam un trešajām personām sakarā ar Līguma noteikumu pārkāpumu, ja tiešie zaudējumi radušies Pārdevēja darbības vai bezdarbības rezultātā, tikai Līgumā noteiktajos gadījumos un apmērā.
3.1.3. Pārdevējs apņemas ievērot darba drošības prasības Preces piegādes laikā.
3.1.4. Pārdevējs apņemas Līguma darbības laikā rakstveidā paziņot Pircējam par izmaiņām savos pamatdatos (kontaktinformācija, juridiskā adrese, komersanta firma, bankas rekvizīti) 3 (trīs) darba dienu laikā pēc to maiņas.
3.1.5. Visa Pircējam sniegtā informācija, kā arī jebkādi Pārdevēja apgalvojumi saistībā ar Līgumu ir patiesa, pilnīga, precīza un aktuāla informācija, un Pārdevējs nav noklusējis (vai izklāstījis maldinošā veidā) tādus būtiskus faktus un apstākļus, kas varēja negatīvi ietekmēt Līguma noslēgšanu.
3.1.6. Ja Līguma 3.1.5.apakšpunktā minētā informācija jebkādā veidā kļūst par spēkā neesošu, pretlikumīgu (pretēji normatīvo aktu nosacījumiem), tas nekādā veidā neierobežo un neietekmē pārējo Līguma noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem.
3.2.  Pircēja saistības:
3.2.1. Pircējs apņemas veikt samaksu par Līgumam atbilstošu, un laikā piegādātu Preci Līgumā noteiktajos termiņos un kārtībā.
3.2.2. Pircējs apņemas savlaicīgi veikt Pārdevēja piegādātās un Līguma prasībām atbilstošas Preces pieņemšanu.
3.2.3. Pircējs apņemas ievērot darba drošības prasības Preces pieņemšanas laikā.
3.2.4. Pircējs apņemas Līguma darbības laikā rakstveidā paziņot Pārdevējam par izmaiņām savos pamatdatos (kontaktinformācija, juridiskā adrese, nosaukums, bankas rekvizīti) 3 (trīs) darba dienu laikā pēc to maiņas.
3.2.5. Visa Pārdevējam sniegtā informācija, kā arī jebkādi Pircēja apgalvojumi saistībā ar Līgumu ir patiesi, pilnīgi, precīzi un aktuāli, un Pircējs nav noklusējis (vai izklāstījis maldinošā veidā) tādus būtiskus faktus un apstākļus, kas varēja negatīvi ietekmēt Līguma noslēgšanu, vai tā izpildi.
3.2.6. Ja Līguma 3.2.5.apakšpunktā minētā informācija jebkādā veidā kļūst par spēkā neesošu, pretlikumīgu (pretēji normatīvo aktu nosacījumiem), tas nekādā veidā neierobežo un neietekmē pārējo Līguma noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem.

4. PUŠU ATBILDĪBA
4.1. Puses Līgumā noteiktajos gadījumos un apmērā ir materiāli atbildīgas par Līguma saistību neizpildi un tiešo zaudējumu un līgumsoda atlīdzība neatbrīvo vainīgo Pusi no pienākumu izpildes.
4.2. Puse, kura nepamatoti izbeidz Līgumu pirms saistību pilnīgas izpildes, maksā otrai Pusei līgumsodu 10% apmērā no atlikušās Līguma summas un sedz tiešos zaudējumus, kuri tai radušies līdz ar saistību neizpildi.
4.3. Par Līguma noteikto Preces piegādes termiņu kavējumu Pārdevējs maksā Pircējam līgumsodu 0,1% apmērā no termiņā nepiegādātās Preces vērtības par katru turpmāk nokavēto dienu, bet ne vairāk kā 10% no termiņā nepiegādātās Preces vērtības.
4.4. Par Līguma noteikto maksājumu termiņu nepamatotu kavējumu Pircējs maksā Pārdevējam līgumsodu 0,1% apmērā no termiņā nesamaksātās summas par katru turpmāk nokavēto dienu, bet ne vairāk kā 10% no termiņā nesamaksātās summas.
4.5. Puses savstarpēji ir atbildīgas par otrai Pusei nodarītajiem tiešiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tajā skaitā rupjas neuzmanības, ļaunā nolūkā izdarīto darbību vai nolaidības rezultātā.
4.6. Ja Pārdevējs nav ievērojis Līgumā noteiktās prasības attiecībā uz Preču piegādi, kas konstatēts pēc Līguma uzdevumu izpildes, tad Pušu pilnvarotie pārstāvji nekavējoties (tiklīdz tas ir iespējams) sastāda un paraksta defektu aktu, kurā norāda piegādāto Preču neatbilstību Līguma noteikumiem. Defektu akts kļūst par Līguma neatņemamu sastāvdaļu. Pārdevējam uz sava rēķina defektu aktā norādītie trūkumi jānovērš 10 (desmit) darba dienu laikā.
4.7. Gadījumā, ja trūkumu novēršana nav iespējama, Pārdevējs Pušu saskaņotajā laikā apmaina Preci pret Līguma noteikumiem atbilstošu Preci.
4.8. Nekvalitatīvas Preces piegādes gadījumā, vai konstatējot tās iztrūkumu Pārdevējs par saviem līdzekļiem, nodrošina Preces trūkumu novēršanu. Ja Pārdevējs nenovērš Preces trūkumus 4.6.punktā minētajā termiņā, Pircējs aprēķina līgumsodu 0,1% apmērā no laikā nepiegādātās Preces summas par katru nokavēto dienu, bet ne vairāk kā 10% no kopējās paredzamās Līgumcenas.
4.9. Pārdevējs sedz Pircējam tiešos zaudējumus, kas radušies saistībā ar nekvalitatīvas Preces piegādi (piemēram, apkures katlu vai iekārtu bojājumu novēršanas izdevumi u.c.).
4.10. Neviena Līgumā noteiktā līgumsoda samaksa neatbrīvo Puses no saistību, kas tām pielīgtas ar Līgumu, pilnīgas izpildes.


5. IZMAIŅAS LĪGUMĀ, TĀ DARBĪBAS PĀRTRAUKŠANA
5.1. Līguma grozījumi (Publisko iepirkumu likuma 61.panta noteiktajā kārtībā), papildinājumi, labojumi vai pielikumi ir noformējami rakstveidā, tie stājas spēkā un kļūst par šī Līguma neatņemamu sastāvdaļu pēc tam, kad tos parakstījušas abas Puses.
5.2. Pircējam ir tiesības vienpusēji atkāpties no Līguma, ja viņš konstatē, ka Pārdevējs veic Preces piegādi neatbilstoši Līguma nosacījumiem, un konstatētos trūkumus Pārdevējs nenovērš 10 (desmit) darba dienu laikā no Pircēja rakstiska paziņojuma saņemšanas. Pircējs neatlīdzina Pārdevējam tādejādi radušos zaudējumus. 
5.3. [bookmark: _Hlk138316166]Pircējam ir tiesības vienpusēji atkāpties no Līguma, rakstveidā informējot par to Pārdevēju vienu mēnesi iepriekš.
5.4. Pārdevējam ir tiesības vienpusēji atkāpties no Līguma, rakstveidā informējot par to Pircēju, ja Pircējas nav izpildījis kādas saistības, kas tam pielīgtas ar Līgumu, un Pircējs šo neizpildi nav novērsis 15 (piecpadsmit) dienu laikā pēc dienas, kad Pārdevējs rakstveidā informējis Pircēju par attiecīgo neizpildi.
5.5. Pircējam ir papildu tiesības vienpusēji atkāpties no Līguma, rakstveidā informējot par to Pārdevēju:
5.5.1. Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.5.2. Pārdevējam ir pasludināts maksātnespējas process, apturēta tā saimnieciskā darbība vai tas tiek likvidēts;
5.5.3. Pārdevējs nav sasniedzams savā juridiskajā adresē.

6. NEPĀRVARAMA VARA
6.1. Puses tiek atbrīvotas no līgumsaistību pilnīgas vai daļējas neizpildes, ja tā radusies nepārvaramas varas rezultātā, kuru Puses nevarēja paredzēt un novērst, ietekmēt un par kuras rašanos tās nav atbildīgas.
6.2. Nepārvarama vara Līguma izpratnē ir stihiskas nelaimes, kara darbības, avārijas, katastrofas, epidēmijas, streiki, iekšēji nemieri, varas un pārvaldes institūciju rīcība, kā arī gadījumi, kad saistību izpildes neiespējamību nosaka valsts institūciju pieņemtie normatīvie akti. Par minēto apstākļu iestāšanos ir jāpaziņo otrai Pusei 7 (septiņu) dienu laikā. Ja iespējams, paziņojumam jāpievieno attiecīga valsts institūciju izziņa, kas apliecina nepārvaramas varas apstākļu esamību.
6.3. Puses Līguma 6.1.apakšpunktā noteiktajos gadījumos vienojas par saistību izpildes termiņa pagarināšanu, Līguma atcelšanu vai citu nosacījumu izmaiņu, kamēr darbojas šie apstākļi un sekas. Ja sakarā ar nepārvaramas varas apstākļiem, Preces piegāde tiek kavēta vairāk nekā 90 (deviņdesmit) kalendārās dienas, Pusēm ir tiesības vienpusēji atkāpties no Līguma kopumā vai atkāpties no atsevišķu tā nosacījumu izpildes.
6.4. Ja Līgums zaudē spēku nepārvaramas varas apstākļu dēļ, nevienai no Pusēm nav tiesību prasīt no otras Puses zaudējumu atlīdzību, kuri tai turpmāk varētu rasties sakarā ar šādiem apstākļiem. Nepārvaramas varas iestāšanās neatbrīvo puses no saistībām, kas ir radušās saistībā ar Līgumu līdz nepārvaramas varas iestāšanās brīdim.

7. DATU AIZSARDZĪBA / KONFIDENCIALITĀTE
7.1. Pusei ir tiesības izmantot no otras Puses iegūtos datus tikai ar mērķi nodrošināt šajā Līgumā noteikto saistību izpildi – datu uzglabāšanai vai apstrādei, ievērojot tiesību normatīvajos aktos noteiktās prasības šādu datu apstrādei un aizsardzībai.
7.2. Puse, kura nodod otrai Pusei fizisko personu datus apstrādei, atbild par piekrišanas saņemšanu no attiecīgajiem datu subjektiem.
7.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad tiesību normatīvie akti paredz šādu datu nodošanu.
7.4. Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.
7.5. Personas datus, kurus Puses ieguvušas Līguma izpildes gaitā, Puses apstrādā saskaņā ar Latvijas Republikas normatīvajiem aktiem un ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļa Direktīvu 95/46/EK (Vispārīgā datu aizsardzības regula) prasības.

8. CITI NOTEIKUMI
8.1. Līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.
8.2. Līgums stājas spēkā no tā parakstīšanas brīža un ir spēkā līdz 2026.gada 20.decembrim (ieskaitot).
8.3. Jebkura rakstiska informācijas apmaiņa sakarā ar Līgumu ir veicama tikai uz Līgumā norādītajām adresēm. 
8.4. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu, ja Līgumā nav noteikts citādi. Termiņa sākuma datums nav nosakāms pamatojoties uz informāciju, kas nodota telefoniski.
8.5. Līgums sagatavots elektroniska dokumenta veidā uz ____ (____) lapām (tai skaitā pielikumi).
8.6. Pircējs par pilnvaroto pārstāvi Līguma izpildes laikā nozīmē: <personas amats, vārds, uzvārds>, tālrunis <tālruņa numurs>, e-pasts: <e-pasta adrese>.  
8.7. Pārdevējs par pilnvaroto pārstāvi Līguma izpildes laikā nozīmē: <personas amats, vārds, uzvārds>, tālrunis <tālruņa numurs>, e-pasts: <e-pasta adrese>.  
8.8. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Preces pieņemšanu – nodošanu, atbilstoši Līguma prasībām, savlaicīgu pavadzīmes iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
8.9. Līgumā atrunātus un neatrunātus strīdus, kas rodas Līguma darbības laikā, Puses risina vienojoties. Ja Puses 30 (trīsdesmit) dienu laikā nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma.

9. PUŠU REKVIZĪTI
	PIRCĒJS:	
Valsts meža dienests
13.janvāra iela 15, Rīga, LV-1932
Reģ. Nr. 90000057795
Tālr: 67226600
Valsts kase
Kods: TRELLV22
Konts: LV71TREL2160362011000

	PĀRDEVĒJS:
Nosaukums______________________
Adrese _________________________
Reģ. Nr. ________________________
Tālr. 
Banka: _________________________
Kods: __________________________
Konts: _________________________
 



	Ģenerāldirektors

_________________________ A.Purs
	<Amata nosaukums>

________________________ V. Uzvārds





6.pielikums
Iepirkuma „Kokskaidu granulu piegāde” 
(iepirkuma identifikācijas Nr. VMD 2026/10) nolikumam


Apliecinājums par neatkarīgi izstrādātu piedāvājumu

Ar šo, sniedzot izsmeļošu un patiesu informāciju, 

________________________________________________________________________     Pretendenta nosaukums, reģ. Nr.

(turpmāk – Pretendents) attiecībā uz konkrēto iepirkuma procedūru apliecina, ka

1. Pretendents ir iepazinies un piekrīt šī apliecinājuma saturam.

2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (pēc vajadzības, atzīmējiet vienu no turpmāk minētajiem):
	☐	4.1. ir iesniedzis piedāvājumu neatkarīgi no konkurentiem[footnoteRef:10] un bez konsultācijām, līgumiem vai vienošanām, vai cita veida saziņas ar konkurentiem; [10:  Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:
1) iesniedz piedāvājumu šim iepirkumam;
2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.] 



	☐	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.



5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām; 
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā ar šī apliecinājuma 4.2. apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 12 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

[[Dokumenta parakstītāja amats vai statuss]	[Dokumenta parakstītāja vārds un uzvārds]
DOKUMENTS PARAKSTĪTS AR [atkarībā no faktiskajiem apstākļiem raksta: “DROŠU ELEKTRONISKO PARAKSTU” vai “E-KONKURSU SISTĒMĀ IESTRĀDĀTO PARAKSTA RĪKU”]


Pielikums

Informācija par pretendenta saziņu ar konkurentiem 
saistībā ar konkrēto iepirkumu

	Nr. p. k.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]

